Likumprojekts

**Grozījumi likumā "Par norēķinu galīgumu maksājumu un finanšu instrumentu norēķinu sistēmās"**

Izdarīt likumā "Par norēķinu galīgumu maksājumu un finanšu instrumentu norēķinu sistēmās" (Latvijas Republikas Saeimas un Ministru Kabineta Ziņotājs, 2004, 2. nr.; Latvijas Vēstnesis, 2011, 46. nr.; 2012, 56. nr.; 2014, 199. nr.; 2016, 101. nr.) šādus grozījumus:

1. Papildināt I nodaļu ar 7.1pantu šādā redakcijā:

"**7.1pants.** (1) Latvijas Banka veic finanšu instrumentu norēķinu sistēmu pārraudzību.

(2) Finanšu instrumentu norēķinu sistēmas uzturētājam ir pienākums sniegt Latvijas Bankai sistēmas pārraudzības vajadzībām nepieciešamo informāciju."

2. Izteikt 10. pantu šādā redakcijā:

"**10. pants.** (1) Sistēmas noteikumos nosaka brīdi, kad pārveduma rīkojumu nevar vienpusēji atsaukt.

(2) Sadarbībspējīgās sistēmās katras sistēmas noteikumos nosaka brīdi, kad pārveduma rīkojumu nevar vienpusēji atsaukt. Vienas sistēmas noteikumus attiecībā uz neatsaucamības brīdi neietekmē citas sistēmas noteikumi, ja vien tas nav paredzēts visu iesaistīto sistēmu noteikumos.

(3) Pārveduma rīkojums ir neatsaucams un norēķins ir galīgs pēc brīža, kas noteikts attiecīgās sistēmas noteikumos."

3. Papildināt 17. pantu ar 8.1punktu šādā redakcijā:

"81) brīdis, kad pārveduma rīkojums ir neatsaucams un norēķins ir galīgs;".

Finanšu ministre

Dana Reizniece-Ozola